google/wiki40b huggingface dataset:
Torshus Folkehøgskule

Torshus folkehøgskule har vært folkehøyskole siden 1903. Skolen ligger 2-3 kilometer fra Fannrem i Orkdal i Trøndelag.
I 1961 gikk skolen over fra privat eie til å være en selveiende institusjon og registrerte seg i Stiftelsesregisteret 29. desember 2006.
Skolen tar årlig imot 75-80 elever. Elevene bor på internat på skoleområdet.
Hyperion (mytologi)

Kosmologi

Hyperion var en av de fire titanbrødrene som sammen med den femte og yngste, Kronos, gikk til opprør mot sin far Uranos. Da himmelen (Uranos) steg ned på jorden (Gaia) for å ligge med henne, voktet Hyperion sammen med Krios, Koios, og Iapetos hver av de fire hjørnene av verden. Da Uranos kom kastet de seg over ham og holdt ham fast mens Kronos kastrerte faren med en sigd eller kromkniv.
I denne myten personliggjør de fire titanene de store søyler skiller himmelen fra jorden og som opptrer i kosmologier i Midtøsten. Som far av solen og morgenrøden var Hyperion høyst sannsynlig ansett som titansøylen i øst. Hans brødre Koios, Krios og Iapetos representerte henholdsvis nord, sør og vest.
I en senere krig mellom gudene, Titanomachía (Τιτανομαχία; «titanenes kamp») ble titanene beseiret av Zevs og de andre olympiske gudene, og kastet ned i et nivå av Hades som kalles Tartaros. Hesiod beskriver dette stedet som tomrom som er lokalisert mellom fundamentene av alt, og hvor jorden, havet og himmelen har sine røtter. Her skifter titanene i kosmologiske forstand fra å være de som holder himmelen opp til å bære hele kosmos.

Helios

Hyperions sønn Helios ble referert til i tidlige mytologiske skrifter som Helios Hyperion (Ἥλιος Ὑπερίων), «Solen den høye»). I Homers Odysseen, Hesiods Theogonien, og de homeriske hymner til Demeter, er solen en gang i hver av disse kalt for Hyperionides (Ὑπεριωνίδης), «Sønn av Hyperion». Hesiod framstiller helt klart Hyperion som et adskilt vesen i andre skrifter. I senere gresk litteratur er Hyperion alltid adskilt fra Helios og hvor den førstnevnte ble beskrevet med karakterstikkene av «Guden av årvåkenhet, visdom og lys» mens den sistnevnte ble den fysiske inkarnasjonen solen selv.
Som far til Helios ble Hyperion ansett som «det første prinsipp» av keiser Julian den frafalne, men Hyperions relevans i Julians forestiller av teurgiene er uklare.
Phengaris

Utseende

Middelsstore til forholdsvis store blåvinger (vingespenn 35-50 millimeter). Begge kjønn er gjerne blå på oversiden, men hunnene litt mattere. De har ofte svarte flekker på oversiden, bakvingen er uten stjerter. Undersiden er lysgrå med svarte flekker.

Levevis

Bortsett fra én art som lever i skog er alle artene knyttet til naturlig gressmark. De tidlige larvestadiene lever på ulike lave urter, blant annet kryptimian og søter. Store larver lever som parasitter i reirene til eitermaur (Myrmica spp.), artene er helt avhengige av disse for å overleve, vanligvis av én enkelt maurart. Larvene etterligner maurenes lukt og blir derfor godtatt i kolonien.

Utbredelse

Slekten er utbredt i Asia og Europa.
Flere av artene er regnet som truede.
Shinya Chiba

Karriere

Shinya Chiba startet sin profesjonelle karriere i Albirex Niigata i 2002. Han har også spilt for Okinawa Kariyushi FC, Sony Sendai og NEC Tokin.
Landskvindestemmeretsforeningen

Landskvindestemmeretsforeningen (LSKF) var en norsk forening som arbeidet for kvinners stemmerett. Den ble grunnlagt i 1898 og foreningens mål ble oppnådd i 1913; etter dette eksisterte foreningen som en kvinnelig velgerforening frem til den ble formelt nedlagt i 1938, men den var i senere år lite aktiv.

Historie

Den ble etablert i 1898 som en landsdekkende organisasjon, i motsetning til Kvindestemmeretsforeningen (stiftet 1885) som da kun omfattet Kristiania. LSKF representerte en splittelse, der utbryterne ønsket mer radikale fremgangsmåter enn den sittende Kvindestemmeretsforening vedtok å følge.
Av ledende skikkelser kan nevnes stifterne Gina Krog og Fredrikke Marie Qvam (første formann), samt Betzy Kjelsberg og Fredrikke Mørck. Kvinners stemmerett ble nedstemt i 1898, da menn fikk allmenn stemmerett, hvilket året etter avstedkom en petisjonsliste fra LSKF, for kvinners like rett med 12 000 signaturer. Under ledelse av formann Fredrikke Marie Qvam, Elise Welhaven Gunnerson og Marie Kjølseth avholdt LSKF i 1905 egen nasjonal underskriftkampanje til støtte for unionsoppløsningen, underskrevet av 244 765 kvinner som ikke hadde stemmerett på den tiden. Listene ble overlevert Stortinget i august 1905.   Fra 1906 arbeidet de også internasjonalt, mot International Organization of Women.
Tapuruia

Utseende

Middelsstore, spinkle, blanke, brunrøde til svarte trebukker, dekkvingene med en eller to gule flekker. Antennene er tynne og omtrent så lange som kroppen. Pronotum er tønneformet, noe lengre enn bredt, dekkvingene er jevnbrede og ender i to små tenner. Beina er nokså lange, lårene litt fortykkede.

Utbredelse

Artene er utbredt fra Panama i nord til Bolivia i sør.
Trish Johnson

Karrieren som profesjonell

Johnson ble profesjonell i 1987. Den sesongen vant hun 3 turneringer på Ladies European Tour og ble Rookie of the Year 1987. Dessuten vant hun LPGA Qualifying School, og vant dermed retten til å spille på LPGA-touren i 1988.
I alt har hun 18 seire på LET (Ladies European Tour), og 3 seire på LPGA-touren. Hun har representert Europa i Solheim Cup i 1990, 1992, 1994, 1996, 1998, 2000, 2005 og 2007.
Ivo Neame

Biografi

Neame er barnebarn av komponisten Shena Fraser og ble født i Kent inn i Shepherd Neame-bryggerifamilien. Han studerte ved King 's School, Canterbury, og studerte jazzsaksofon på Londons Royal Academy of Music i en årsgruppe med pianisten Gwilym Simcock, og hadde Martin Speake og Steve Buckley, samt F-IRE Collective-grunnlegger Barack Schmool som lærere.
Siden han forlot RAM i 2003 har Neame spilt med svært anerkjente musikere som for eksempel David Binney, Kenny Wheeler og Hermeto Pascoal. Han har spilt på mer enn 40 album som en utøver og leder, og turnerer regelmessig med sin kvintett, oktetten og nå også solo piano. Han spiller også med Phronesis og Marius Neset. Neame har undervist på Royal Academy of Music siden 2013, og han er også hovedunderviser i jazzpiano ved Leeds College of Music.
Vibeke Sæther

Utdannelse

Vibeke Sæther er utdannet førskolelærer, har utdannelse fra Musikkonservatoriet i Oslo, har studert sceneregi og har journalistutdannelse fra NRK.

Fjernsynskarriere

Siden 1969 har hun vært ansatt i NRK Fjernsynet, blant annet som programleder og manusforfatter. I perioden 1991 til 1999 jobbet hun i fjernsynets faktaavdeling, bak kamera.

Pusling (1973)

I 1973 hadde hun hovedrollen i programmet Pusling i NRK Barne-TV. Gjennom pantomime demonstrerte hennes rollefigur i programmet forskjellen på ulike geometriske former.

Lekestue ()

Sammen med Geir Børresen ledet Vibeke Sæther i en årrekke programserien Lekestue på NRK Barne-TV. I tillegg til programlederansvaret var hun involvert i produksjonen av serien som programsekretær.

Tre-fire-fem (1982–1984)

I barnetv-serien Tre-fire-fem, som i ettertid vanligvis kalles Labbetuss etter den store hunden som var en gjennomgangsfigur i programmene, alternerte Vibeke Sæther med Halvdan Sivertsen i programlederrollen.

Åpen post (1999)

I 1999 hadde Sæther en gjesteopptreden i en episode av humorserien Åpen post, der hun «instruerte» vokalisten Lars Lenth i å opptre foran kamera.

Da Hanna ikke ville flytte (1984)

I 1984 var novellefilmen Da Hanna ikke ville flytte det norske bidraget til en nordisk novellefilmutveksling i forbindelse med Nordvisjonen-samarbeidet. Filmen var regissert av Vibeke Sæther, og manuset var skrevet av Karin Sveen. Musikken var komponert av Bjørn Kruse.

Rosa Mirabella (1990)

Barnetv-serien Rosa Mirabella bestod av fem programmer. Sæther hadde skrevet manus og regisserte hele serien, som handler om fireåringen Mirabella, som gir seg selv navnet Rosa fordi rosa er yndlingsfargen hennes – og om dukkestuen hun arver etter storesøsteren, som er fortellerstemmen i programmene. Serien ble første gang sendt i 1990.

Gå forbi …! (1991)

Programmet Gå forbi …! portretterte visesangeren Tore Thomassens vandring gjennom Oslos gater. Regien var ved Vibeke Sæther. Programmet hadde ingen nedre aldersgrense, men var primært rettet mot voksne seere. Dette var et religiøst program med en forkynnende, kristen profil.

Hovedverneombud

Hun ble hovedverneombud i NRK i 1999.

Familie

Vibeke Sæther er datterdatter av revyartisten Lalla Carlsen og komponisten Carsten Carlsen, og overtok med årene besteforeldrenes hjem «Villa GroGro» på Uranienborg i Oslo som sin egen bolig.
Skageflå

Skageflå er en fraflyttet fjellgård som ligger på en fjellhylle ca. 250 meter over Geirangerfjorden med utsikt til fossene de Sju Søstre og fjellgården Knivsflå på den andre siden av fjorden. Det er en av flere gårder i og under utsatte fjellheng i Geiranger; med gårder som Megardsplassen, Horvadrag, Matvik, Knivsflå og Blomberg.
Sightseeingbåten MS «Geirangerfjord» går fra Geiranger sentrum. Fra fjorden tar turen opp 25 minutter til Skageflå, noe lengre er det opp til Knivsflå med en fottur på 40 minutter, og enda noe lengre er det til Blomberg med en fottur på ca. 60 minutter.
Klarna

Historie

I 2005 deltok de tre grunnleggerne Sebastian Siemiatkowski, Nikalas Adalberth og Viktor Jacobsson i Handelshøyskolen i Stockholm årlige entreprenørkåring med deres ide om å gjøre kjøp og salg via nettet sikrere.  
I slutten av 2007 ble selskapet Investment AB Öresund investor for selskapet.
Tre å senere begynte Klarna å tilby tjenester til Norge, Finland og Danmark.
I 2010 begynte Klarna også å tilby tjenestene sine i land som Tyskland, Nederland, og i mai samme året, ble det San Francisco baserte selskapet Sequoia Capital investor for selskapet. 
Gjennom 2010 økte Klarna resultatet sitt med over 80% til 54 millioner USD.
I 2012 begynte Klarna å tilby tjenester i Østerrike og Sverige.
I 2013 ble Klarna og Tyske SOFORT AG funsjonert etter at Klarna ervervet SOFORT Banking. Begge selskapene ville nå forsette å tilby sine produkter side om side på frittstående basis.
Ourocnemis

Utseende

Nokså små (vingespenn ca. 30 millimeter), kraftige, brunlige sommerfugler.
Bakvingen er trukket ut til en kort stjert. Oversiden er gjerne ensfarget mørkbrun eller med en mørk blåaktig glans, mens undersiden er vakkert mønstret i rødbrunt, gulbrunt og sølv. Beina er kledt med påfallende lange, mørke, utstående hår, antennene er lange med påfallende stor antenneklubbe.

Utbredelse

Slekten er utbredt i Sør-Amerika.
McKenzie Peak

McKenzie Peak er en fjelltopp like sør for Mount Albion i Athos Range i Prince Charles Mountains. Det ble kartlagt fra flyfoto av ANARE (Australian National Antarctic Research Expeditions) i 1965 og navnsatt av Australian Antarctic Names and Medals Committee (ANCA) etter J.F. McKenzie, som var radiotekniker ved Wilkes-stasjonen i 1963.
Grimstad gjensidige Fragt-Assuranceforening

Grimstad gjensidige Fragt-Assuranceforening var et sjøforsikringsselskap som ble stiftet 1. desember 1876 i Grimstad. Blant stifterne var Jens Emil Einersen og Fredrik Crawfurd. Selskapet var et søsterselskap av Agders Gjensidige Assuranceforening. De hadde felles ledelse. Da Agders gjensidige Assuranceforening ble omgjort til aksjeselskap 1. januar 1925, ble fraktassuranseforeningen oppløst og overført til det nyopprettede Agders Assuranceselskap A/S.

Arkivet

Arkivet etter Agders Gjensidige Assuranceforening befinner seg på KUBEN i Arendal. Arkivet omfatter forhandlingsprotokoller, kopibøker, regnskap, erstatningsberegninger.
Mårten Triewald

Biografi

Mårten Triewald var sønn av ankersmeden Mårten Triewald i Stockholm og Brigitta Noth, en av fire sønner og bror til Samuel Triewald. Triewald drev innen handel, kom til London og ble i 1716 inspektør ved steinkullgruver i Newcastle, der han studerte mekanikk og nøye undersøkte "ildmaskinene" (dampmaskinen) og i tillegg på mange måter forbedret konstruksjon til disse. 
Han vendte tilbake til Sverige i 1726 og bygget en dampmaskin ved Dannemora gruver  eller som det uttrykktes på den tiden en "eld - och luftmachin", det vil si ble drevet av ild og luft, der "luft" beregnet vanndamp, for å pumpe ut vann fra gruver. Denne dampmaskinen var ifølge det som nå er kjent, den aller første i Sverige som ble anvendt i kommersiell virksomhet. Tidligere hadde man vært henvist til å bruke vannhjul i vassdrag, hester i form av for eksempel hestevandring eller menneskelig muskelkraft for ulike typer av driveanordninger innen gruver og industri.
Både ingeniører og vitenskapsmenn valfartet på denne tiden ned til Europa for å hente nye ideer, der England hadde kommet lengst i utviklingen av dampmaskinen for bruk innen gruvenæringen og fremstilling av jern. Mårten Triewald var en av de første i Sverige 
til å omfavne disse nye teknologiske nyvinninger og gjorde derfor et betydelig pionerarbeid med å introdusere blant annet dampmaskinen i Sverige.  
I 1728 og 1729 holdt Triewald forelesninger i mekanikk på Riddarhuset i Stockholm, der han assistert av Daniel Menlös demonstrerte en rekke avanserte fysikalske instrumenter som han hadde kjøpt i England. Disse instrumentene ble i 1732 overtatt av Lunds universitet og som "betaling" fikk Menlös et professorat i matematikk. Triewald ble utnevnt til director mechanicus, viet seg en tid til jernforedling i Västmanland og ble i 1735 "som den eneste passende kandidaten i landet" kaptein-mekanikus ved fortifikationen (ingeniørtroppen) og fikk en årlig pensjon av stendene. I 1729 dannet han dessuten et dykkerselskap og skrev avhandlingen "Konsten att lefa under watn", som beskrev dykking i åpne dykkerklokker og andre redskap for dykkere.
Triewald interesserte seg også for birøkt og ga ut en Tractat om bij (1728). Han ble valgt inn i Vetenskapssocieteten i Uppsala i 1729 og var en av seks stiftere av Vetenskapsakademien (1739). Han var også medlem av Royal Society i London. Triewald skrev tekniske og økonomiske avhandlinger for Vetenskapsakademien og ga ut blant annet Queries Concerning the Cause of the Cohesion of the Parts of Matter (1729, i "Philosophical Transactions"), de epokegjørende Föreläsningar öfver naturkunnigheten (to bind, 1735-36) og Beskrifning om en eld- och luftmachin vid Dannemora grufvor (1746).
Den malmgården (herregård) som han lot oppføre like vest for Smedsudden ved Mälaren i Stockholm finnes fortsatt.
Mårten Triewalds datter Margareta Elisabeth var gift med revisor Johan Falksson (død 1779) som leide Hersby gård på Lidingö.
Mårten Triewald hadde en bror som het Samuel von Triewald - poet, statsråd, oversetter og en av Sveriges første litterære kritikere; etterhvert ble han også innvalgt i Vetenskapsakademien.
Sand Marina

Sand Marina er en marina på Spjærøy på Hvaler. 
Sand var en populær havn i gamle dager. Her var det både butikk og pensjonat, og tettstedet ble kalt «Lille Sverige». Det står noe bebyggelse igjen fra denne tiden. Sand var tidligere et aktivt bygdesamfunn med steinhoggeri, og skip på opptil 2000 tonn kunne ligge ved bryggen. Både nord og sør for Sand finnes turområder og badestrender. 
TV2-serien Hvaler spilte inn flere scener på Sand Marina. Blant annet var politiet på Sand for å se på overvåkningsbilder, som førte til ledende og fellende beviser.
Det foreligger planer om et nasjonalparksenter for Ytre Hvaler nasjonalpark på stedet.
Act Naturally (sang fra 1963)

The Beatles' versjon

Det var vanlig praksis at Ringo Starr skulle ha et vokal-bidrag på hvert album som The Beatles ga ut (unntakene ble A Hard Day's Night og Let It Be). Starr foreslo «Act Naturally» som sitt vokal-bidrag til Help! og de andre samtykket.
The Beatles' versjon «Act Naturally» ble først utgitt 6. august 1965 på gruppens femte britiske album Help!. I USA fungerte den først som b-side til singlen Yesterday (utgitt 13. september 1965) og 20. juni 1966 på albumet Yesterday and Today.

Innspilling

De spilte inn tretten tagninger 17. juni 1965 i Abbey Road Studios hvor George Harrison spilte både akustisk gitar og sologitar.En firesporsteip ble brukt til innspilling. trommer, bass og akustisk gitar, ble innspilt på spor 1, Harrisons sologitar på spor 2, Starrs vokal på spor 3 og McCartneys harmonivokal samt noe perkusjon på spor 4. I dette tilfelle besto perkusjon av at Starr slo trommestikkene mot hverandre. Sologitarist George Harrison benyttet drop D tuning. Det innebar at han stemte ned sin dypeste E-streng ned til D.
Forskjellen på Owens original og The Beatles' coverversjon er at sistnevnte høres mer tragikomisk ut med Starr på vokal enn Owens.
The Beatles fremførte «Act Naturally» på Ed Sullivan Show som ble tatt opp 14. august 1965 (og kringkastet 12. september 1965).
Videre ble sangen med på repertoaret da de la ut på sin USA-turne i august 1965 (det vil si at noen ganger ble den byttet ut med «I Wanna Be Your Man»). Man kan også se The Beatles fremføre den i filmdokumentaren The Beatles at the Shea Stadium. Men studioversjonen ble lagt over original-lyden fra konserten siden den ikke var tilfredsstillende.
Dua Lipa

Personlig liv

I 2016 opprettet hun "the Sunny Hill Foundation" sammen med sin far, for at hun kunne donere til innbyggerne i Kosovo, hvor hennes foreldre opprinnelig er fra.
St. Johanneslogen Carl til den norske Løve

St. Johanneslogen Carl til den norske Løve er en frimurerlosje i Den Norske Frimurerorden (St. Johannesloge nr. 34) som ble opprettet den 10. desember 1980 i Bergen.
Opprettelsen ble foretatt etter en beslutning den 13. mars 1980 i det Høye Råds møte.
Baader Meinhof (film)

Reaksjoner på filmen

Anmeldelsene av filmen har stort sett vært positive, og mange har holdt frem at filmen er velspilt og actionscenene grundige og påkostet, og dessuten at filmen formidler tidsånden i 1968 og på 70-tallet på en levende måte. På den annen side har enkelte kritisert filmen for å behandle noen temaer for raskt og overfladisk, og ment at det er problematisk å dekke hele RAFs historie fra 1968 til 1977 i en enkelt film. Persongalleriet i filmen er stort, og det blir ikke brukt særlig mye tid på å behandle bakgrunnen til den andre generasjonen terrorister i RAF, som tar over etter at grunnleggerne blir satt i Stammheim-fengselet. Derfor vil seerne ha mest utbytte av filmen ved å kjenne noe til RAFs historie fra før.
Reaksjonene på filmen i offentlig debatt, særlig fra pårørende etter RAFs ofre, har vært blandet; Jörg Schleyer, sønn av arbeidsgiverpresident Hanns-Martin Schleyer, er positiv og mener filmen fremstiller RAF som den morderbanden den var, og formidler det til unge mennesker på en god måte. Familien til Dresdner Bank-sjefen Jürgen Ponto har vært mer kritisk, og fryktet at filmen kan bidra til en heroisering av RAF. Det har særlig blitt pekt på at filmen bare ser hendelsene fra gjerningsmennenes perspektiv, og at ofrene ikke vies nok oppmerksomhet og bare opptrer som statister. Politikere er også så godt som fraværende fra filmen.
Bettina Röhl, datter av Ulrike Meinhof, kritiserte også filmen for å drive heltedyrking av RAF. Hun var særlig kritisk til at Andreas Baader ble spilt av den populære skuespilleren Moritz Bleibtreu, noe hun trodde i seg selv ville vekke sympati for rollefiguren. Dessuten mente hun at ofrene ikke kom nok frem.
Noen anmeldere har ment at filmen er en god rekonstruksjon av hendelsene den behandler, omenn slik de fortonte seg fra perspektivet til den harde kjernen RAF-medlemmer, men mangler en holdning til terroren. De mest kritiske har betegnet filmen som en blodig actionfilm laget mest for å underholde, og som fremstiller terroristene på en retro-kul måte.
Gabal Hagar El Zarqa

Gabal Hagar El Zarqa eller Jebel Hagar ez Zarqa er det høyeste fjellet i Bir Tawil, et område på grensa mellom Egypt og Sudan som ikke gjøres krav på av noe land. Fjellet har en høyde på 662 moh.
Sazan

Sazan eller Sasan (albansk: Sazan eller Sazani; italiensk: Saseno) er en øy i Vlorë distrikt i Albania. Øyen har et areal på fem kvadratkilometer og har cirka 1000 innbyggere. Den reiser seg over havet som et tårn.
I antikken var øyen kjent under navnet Saso. I moderne tid var øyen en viktig militærbase for mange invaderende styrker i Albania.
Laccobius

Utseende

Små, bredt ovale, blanke vannkjær. De er ofte forholdsvis lyst fargede. Oversiden er tett og nokså grovt punktert med mørke punkter som av og til danner rader på dekkvingene. Bein og palper er mer eller mindre rødlige, beina uten hårfrynser.

Levevis

Laccobius-artene lever i vegetasjonsrike ferskvann.
Markjordfly

Utseende

Et middelsstort (vingespenn 29 – 38 mm), gråbrunt nattfly. Forvingen er gråbrun med lyse, delvis svartkantede nyre- og ringmerker. Bak ringmerket er det en smal, S-formet strek, tappmerket, ellers ingen synlige tegninger. Bakvingen er hvit med gråbrun bestøvning, brun langs ytterkanten.

Levevis

Larven er ukjent men lever trolig på røtter.

Utbredelse

Den er utbredt i Europa, men mangler blant annet lengst i nordøst og sydøst, og videre østover i den nordlige delen av Asia. I Norge forekommer den langs kysten fra Østfold til Rogaland.
Lothar I av Det tysk-romerske rike

Død og arv

I 855 ble Lothar alvorlig syk, og fortvilet over ikke å bli frisk sa han fra seg sin trone, delte sin landområder mellom sine tre sønner. Den 23. september gikk han inn i klosteret i Prüm, og døde der seks dager senere. Han ble også gravlagt i Prüm. I 1860 ble funnet en kiste som ble åpnet og som inneholdt hans levninger.
I en avtale kalt traktaten i Prüm, som ble inngått i 19. september 855, fikk den eldste sønnen Ludvig II Italia og tittelen keiser; den andre, Lothar II, fikk Lotharingia og den yngste, Karl, fikk Provence.
Crime Empire

Crime Empire (CEP) var en organisert graffitigruppe av writers i Oslo, som var aktive i siste halvdel av 80-tallet. CEP stod for hoveddelen av all graffiti som ulovlig ble laget på t-banevogner, t-banestasjoner og andre vegger fra 1986 og ut tiåret. Blant medlemmene i CEP var kjente writere som grunnleggeren Raide, Shane, BigBen, Basic, Reach, Jaze, og Dar.
I 1986 skrev Aftenposten at «graffitigjengen Crime Empire bebuder en større offensiv denne vinteren mot Oslo Sporveiers togsett og t-banestasjoner». Avisen intervjuet Raide, Jaze, Shane og Dar i gruppen. De uttalte da at "Vi er sinte på Oslo Sporveier for at maleriene våre ikke får stå i fred. Vår kunst er like mye verdt som Edvard Munchs".
Grandis rekke

Grandis rekke er den uendelige rekka 1 − 1 + 1 − 1 + …, som også kan skrives .
Den er oppkalt etter den italienske matematikeren, filosofen og presten Guido Grandi. Det er en divergent rekke, som vil si at den ikke har noen sum i vanlig forstand. På den annen side har den en Cesàro-sum på 1/2.
Dølle

En dølle er en hul del av et redskap eller våpen som passer på et skaft.
Spadeblader, spydspisser og tilsvarende deler av redskap og våper er utsatt for høy belastning og er vanligvis laget av jern eller andre metaller. Å lage skaftet av tilsvarende metall ville gjort redskapet for tungt og/eller dyrt, og skaftet er derved gjerne laget av tre. Det er to måter å få til et solid feste mellom de to materialene. Det ene er ved å ha en lang tange på metalldelen som passer i et hull i tredelen, det andre er ved å ha en dølle på metalldelen. Døller egner seg best på redskaper der hovedbelastningen kommer langs lengdeaksen, som et spyd eller spade, mens kniver, der belastningen ofte kommer på tvers av lengderettningen, gjerne har tange.
De fleste døller er koniske, men det finnes også sylindriske døller. Tidlige bajonetter hadde en sylindrisk del som passet over løpet på musketter, med bladet sittende ut til siden slik at det ikke kom i veien for lading og skudd.